jkorsvik/nowiki_second_scrape_merged huggingface dataset:
Paradise Hotel

Paradise Hotel er en amerikansk reality-TV-serie som ble sendt på TV-kanalen Fox i 2003, 2008 og 2019. Konseptet har siden blitt solgt til flere land, deriblant annet Norge, Sverige og Danmark.
Første sesong ble innspilt på luksushotellet Villa Arabesque i Acapulco i Mexico. 
Lydsporet som ble brukt i første sesong var en fornyet versjon av Eddie Moneys «Two Tickets to Paradise» fra 1977.


== Konsept ==
I serien skulle en gruppe single mennesker, som bodde på et eksotisk luksushotell kalt Paradise Hotel, konkurrere om å bli på hotellet lengst mulig. Forutsetningen for å få bli med videre i konkurransen, var at man fant en partner av det motsatte kjønn som vil dele hotellrom med seg den kommende uken. Om en deltager ikke klarte dette måtte vedkommende flytte inn på det såkalte solorommet, og hadde en uke på seg til å overtale en annen deltager til å bytte. Hver uke måtte én deltagere forlate serien etter en såkalt «parseremoni», og en ny deltager fikk sjansen til å komme til «paradiset». Forutsetningene ble endret underveis, og både deltagerne og seerne fikk flere overraskelser i løpet av oppholdet. Det var langt på vei opp til hver enkelt hvor langt man var villig til å gå for å få bli værende.


== I Norge ==
Norsk TV 2 sendte første sesong av den amerikanske utgaven i 2004 (lørdagskveldene fra 14. februar til 21. august).


== Deltakere ==


=== Deltakere 2003 ===
Keith Cuda (vinner)
Charla Pihlstrom (vinner)
Tara Gerard (finalist)
Dave Kerpen (finalist)
Scott Hansen
Zack Stewart (også deltaker i 2008)
Amy Toliver
Tonni Ferrari
Andon Guenther
Beau Wolf
Alex Van Camp
Kristin EllisKavita ChanneMatthew CeheAmanda DominguezDesiree BoydMelanie BargerHolly PastorTom Rodriguez
Premien var på $250 000 til hver av de to vinnerne.


=== Deltakere 2008 ===
Zack Stewart (vinner)
Stephanie (Finalist)
Tidisha (Finalist)
Ryan (Finalist)
Krista	
Mike 
James 	
Myrna 	
Aaron 	
Lauren	
Chris 	
Tanya 	
Raheim	
Johnny 	
Chartè 		
Nate 	
Chelsea
Premien var på $200 000 til en vinner.


== Versjoner i andre land ==


=== Oversikt ===


== Referanser ==


== Eksterne lenker ==
Offisielt nettsted
John Paintsil

John Paintsil (født 15. juni 1981 i Accra) er en ghanesisk fotballspiller som spiller forsvar, men som for tiden er kontraktsløs. Han er også fast inventar på det ghanesiske landslaget.


== Meritter ==
Israeli Premier League (1):2002–2003

Israel State Cup (1):2006


== Referanser ==


== Eksterne lenker ==
(en) John Paintsil – Olympedia 
(en) John Paintsil – Sports-Reference (OL-resultater – arkivert) 
(en) John Paintsil – FIFA 
(en) John Paintsil – Transfermarkt 
(en) John Paintsil – Transfermarkt (manager) 
(en) John Paintsil – national-football-teams.com 
(en) John Paintsil – WorldFootball.net 
(en) John Paintsil – Soccerbase.com 
(en) John Paintsil – FootballDatabase.eu 
(en) John Paintsil – Israels fotballforbund
Bo Trach

Bo Trach (huyện Bố Trạch) er et distrikt i provinsen Quang Binh i Vietnam. Det har et areal på 2123,1 km² og en befolkning på 170 000 i 1998.


== Administrative enheter ==
Le Thuy har seks småbydistrikter og syv landsbydistrikter:

Småbydistrikter (2): Hoan Lao, Nong Truong Viet Trung.
Landsbydistrikter (25): Hoàn Lão, Thị trấn Nông Trường Việt Trung và 28 xã bao gồm: Bắc Trạch, Cự Nẫm, Đại Trạch, Đồng Trạch, Đức Trạch, Hạ Trạch, Hải Trạch, Hoà Trạch, Hoàn Trạch, Hưng Trạch, Lâm Trạch, Liên Trạch, Lý Trạch, Mỹ Trạch, Nam Trạch, Nhân Trạch, Phú Định, Phú Trạch, Phúc Trạch, Sơn Lộc, Sơn Trạch, Tân Trạch, Tây Trạch, Thanh Trạch, Thượng Trạch, Trung Trạch, Vạn Trạch, Xuân Trạch.


== Referanser ==
Den norske Atlanterhavskomité

Den norske Atlanterhavskomité (DNAK) er en norsk forening som driver opplysningsarbeid om utenriks- og sikkerhetspolitikk. 
Foreningen ble stiftet i 1955 etter initiativ av daværende formann i Stortingets utenrikskomité, Finn Moe. Atlanterhavskomitéen er partipolitisk uavhengig og arbeider med å informere om og øke forståelsen av norsk utenriks-, forsvars- og sikkerhetspolitikk med særlig vekt på det euratlantiske samarbeidet. I løpet av det siste tiåret har komitéen arbeidet med en bredere definisjon av «sikkerhet» som ikke bare omfatter Norges forsvar og det transatlantiske sikkerhetspolitiske samarbeidet, men også temaer som atomsikkerhet, miljø og energi, samt nedrustning, terrorisme, menneskerettigheter og samfunnssikkerhet. I tillegg har komitéen fått et bredere geografisk interessefelt, som inkluderer Nordområdene, Europa, Russland, Balkan, Svartehavet, Kaukasus og Midtøsten. I sin virksomhet mottar Atlanterhavskomitéen offentlige bidrag, i hovedsak fra Forsvarsdepartementet og Utenriksdepartementet, samt fra NATOs Public Diplomacy Division.
DNAK organiserer møter, seminarer, regionale kurs i sikkerhetspolitikk, studieturer og enkelte større konferanser. Videre gir DNAK ut en rekke publikasjoner, inkludert skriftserien Det sikkerhetspolitiske bibliotek. Atlanterhavskomité søker også å vinne forståelse for norsk utenriks- og sikkerhetspolitikk i utlandet gjennom møter og konferanser, individuelle studiereiser og gruppeturer til utlandet.
DNAK retter hovedsakelig sitt arbeid mot videreformidlere som media, politikere, organisasjoner, embetsverk, militære, diplomater, forskere og lærere i den videregående skolen. Studenter er også en viktig målgruppe for Atlanterhavskomitéen. 
Komitéen er sekretariat for The Atlantic Association of Young Political Leaders (AAYPL) og Youth Atlantic Treaty Association (YATA) i Norge.
Den norske Atlanterhavskomité ledes av et styre med Anne-Grete Strøm-Erichsen som styreleder. Sekretariatet for komitéen er plassert i Oslo.


== Referanser ==


== Eksterne lenker ==
Offisielt nettsted
Bankakademiet

Bankakademiet var en høgskole for bank- og finansutdanning, etablert i Oslo i 1965. Skolen ble i 1994 fusjonert inn i Handelshøyskolen BI.
Skolen var eid av Sparebankforeningen og Den norske bankforening og var en videreføring av de private Bankskolen (fra 1929) og Den høyere Bankskole (fra 1948). Skolens utdanning gikk fra først i tre avdelinger, de to første tok ett år, og den tredje avdelingen, høyskoleavdelingen, var fireårig.Bankansatte i Norge hadde en periode tariffestet rett til etterutdanning ved Bankakademiet, og 30 000 bankansatte streiket i én time i juni 1989 mot varslene om at akademiet skulle legges ned. Bankakademiet hadde den gang 20 ansatte og 12 700 deltidsstudenter.
Ved fusjonen med BI i 1994 var det 1 935 deltidsstudenter ved akademiet.


== Referanser ==
Alhaj Mohammad Issa Turab

Alhaj Mohammad Issa Turab er en afghansk økonom. Han har siden 2001 vært annen visesentralbanksjef for Afghanistans bank, sentralbanken i Afghanistan.
Turab er utdannet ved Universitetet i Kabul, der han gikk ut fra det økonomiske fakultetet i 1974. Han begynte i sentralbanken i 1994, i starten som første visesentralbanksjef, men fra 2001 som annen visesentralbanksjef. Før dette har han jobbet i Vann- og kraftministeriet og i Bank Mili. 


== Referanser ==


== Eksterne lenker ==
Presentasjon på sentralbankens hjemmeside
Det norske Shippingakademi

Det norske Shippingakademi var en høgskole for rederiutdanning, etablert i Oslo i 1967 som en frittstående stiftelse opprettet av Norges Rederiforbund. Skolen ble i 2000 fusjonert inn i Handelshøyskolen BI.
Akademiet ga både grunnutdanning og kursbasert etterutdanning. 


== Referanser ==
Karl Johan Otterstad

Karl Johan Otterstad (født 19. mai 1885 i Lardal, død 29. mai 1962) var en norsk musiker, korpsdirigent og lensmann, oppvokst på Otterstadplass i Lardal, Lågendalen.
Han var sønn av Martin Olsen Otterstad og Trine Sofie Isaksdatter fra Hofsmoen.
Som 9-åring lærte han å spille fele av sin far, og spilte til dans allerede som 11-åring. Han behersket også cello, bratsj, og kornett.  Han hadde absolutt gehør.
I 1905 tok han underoffisereksamen i HM Kongens Garde, og spilte i Gardemusikken, der han også gjennomgikk 2. divisjons musikkskole. I denne tiden var han elev av Ole Olsen.  Otterstad fikk tilbud om profesjonell kornettistjobb, men valgte i stedet politiet. I 1908 startet han som politikonstabel på Kongsberg, der han i 1911 stiftet og dirigerte Kongsberg Skoles Guttemusikkorps. I 1917 ble han politibetjent på Notodden og ble samtidig dirigent for Notodden Mannsangerforening. I årene 1921–1946 arbeidet han som lensmann i Lunde i Telemark, der han i 1921 ble dirigent for Lunde Hornmusikk (stiftet 1913). Under andre verdenskrig satt han på Grini. I 1958 var Otterstad medstifter og dirigent av Lunde Skolemusikk, og i 1959 fikk han Norsk Musikkforbunds fortjenestemedalje (Sølvtrumpeten). 
Han spilte også kornett i HM Kongens Gardes veteranorkester i 1958. 
Otterstad har også komponert og arrangert 4–500 musikkstykker.
Han er gravlagt på Lunde kirkegård.
Det friske og Det syke mennesket

Det friske og Det syke mennesket I-VI: Cellebiologi, anatomi, fysiologi, mikrobiologi, patofysiologi, farmakologi, klinisk medisin av Vegard Bruun Wyller er et læreverk i naturvitenskapelige og medisinske fag. 
Verket består av to deler: Det friske mennesket tar for seg normale forhold, med hovedvekt på oppbygning (anatomi), funksjon (fysiologi) og regulering av funksjonen for å opprettholde indre likevekt. Det syke mennesket omhandler sykdommer i de ulike organene og gjennomgår underliggende årsaksmekanismer (patofysiologi, mikrobiologi), undersøkelser og behandling, inkludert farmakologi.
Verket består av 12 bind (pluss et registerbind) og er bygd opp omkring menneskets organer og organsystemer slik at to og to kapitler hører sammen. På denne måten blir det normale og det syke presentert på en parallell måte for leseren. 
Det friske og Det syke mennesket dekker pensumkravene i de medisinske og naturvitenskapelige fagene for bachelorutdanningen i helsefag.
Kari Toverud var billedredaktør og hovedillustratør.
Prof. dr. med. Per Alf Brodal og prof. dr. med Torgeir Bruun Wyller var hovedkonsulenter. Læreverket er i tillegg kvalitetssikret av en medisinske og sykepleiefaglige fagkonsulenter.
Utgiver i Norge er Akribe AS. Verket er også oversatt til dansk og utgitt av Gads forlag. 
Førsteutgaven av Det friske og Det syke mennesket fikk i 2005 tildelt Merket for god design. I 2006 fikk læreverket sølv i kategorien «Lærebok» under arrangementet Årets vakreste bøker. I 2007 fikk verket tildelt prisen Citations of Merit av Association of Medical Illustrators i USA.


== Referanser ==


== Eksterne lenker ==
Læreverkets egne nettsider: www.akribe.no/dfdsm
Joseph Angyal

Joseph Angyal (født 12. juli 1955 i Ungarn) er en ungarsk komponist og musiker, bosatt i Drammen.
Angyal er musiker, musikalsk leder og huskomponist ved Brageteatret regionteater i Buskerud. Han er etablert som musikklærer og konsertmusiker og kjent for konserter og opptredener i Norge og i utlandet. Joseph Angyal spiller fiolin, saksofon og fløyte i Jonas Fjeld band.


== Utdanning ==
Zoltan Kodaly Institute of Music, Kecskemet, Ungarn
Bela Bartok Musikkonservatorium Budapest
Østlandets Musikkonservatoriet Oslo
Folkeuniversitet Asker
Høgskolen i Hedmark


== Arbeidsplasser ==
Kapellmester «Pannonia Express» (1978–1982)
Solist ved orkesteret «Trans Europa Express» (1982 – 1986)
Musikklærer ved Drammen komm. musikkskolen (1986 – 1995)
Musikklærer ved Sande komm. musikkskole (1986 – 1995)
Musikklærer ved Øren skole i Drammen (1989 – 1990)
Musikklærer ved St. Hallvard videregående skole (1990 – 1991)
Lærer ved Tranby skole (1986 – 2000)
Musikkskoleleder ved Musikkakademiet i Drammen (1998 – 2002)
Brageteatret (2000 –)Angyal har utgitt musikkalbumet Panoptikon, Op. 1, samt var solist med Oslo Filharmoniske Kor i Ungarn.


== Teaterproduksjoner ved Brageteatret ==
Joseph Angyal som komponist-kapellmester, musiker og musikalsk leder:

Englepels -(Regi: Terje Hartviksen)
Ali Baba -(Regi: Trond Birkedal)
Hallvards valg 2002 -(Regi: Terje Hartviksen)
May-Britt -(Regi: Trond Birkedal)
Om mus og menn -(Regi: Trond Birkedal)
Apen -(Regi: Terje Hartviksen)
En natt i februar -(Regi: Trond Birkedal)
Hallvards valg 2004 -(Regi: Terje Hartviksen)
Ondskapen -(Regi: Trond Birkedal)
Sara sover -(Regi: Trond Birkedal)
Fluktbilen -(Regi: Anne-Karen Hytten)
Jenta, mamman og søpla -(Regi: Anne-Karen Hytten)
Askepott -(Regi: Terje Hartviksen)
Askepott og prinsen -(Regi: Terje Hartviksen)
Askeplott –(Regi: Terje Hartviksen)
Når togene går forbi –(Regi: Bjørn Sæter)
Lille ville Wolfi –(Regi: Terje Hartviksen)
Snehvit –(Regi: Bjørn Sæter)
Tøffe Taffy huleboer 2010
Stedsans Drammen 2011
Forheksede frostnetter 2012
Den stygge andungen 2012
Mannen som bygde hytter 2012
4383
Broene 2013
Myggsprayen 2013
Hendelsen 2014
5boys.com
Trollmannen fra Oz 2014
Ørkenbrevet 2015
Gutten og stjerna 2015
Brødrene Løvehjerte 2017


== Diskografi ==
PANoptikon Op. 1 (1992)


=== Deltar på ===
Jiws: Den fyrste song – levende dansemusikk 3 (1995)
Believue Entertainment: Barnas jul 2 (2003)
Beautiful Drowning: Somewhere Down This Rocky Road (2010)
Nordicae: Drammens hjerte (2011)
Jonas Fjeld: Hjemmeseier (2011)
Jonas Fjeld: De beste – 60 år i livet – 40 år på veien (2012)
Bardz: World to Be Found (2013)
Bardz: A Grand Life Alliance (2015)
Bardz: Under a Brand New Sky (2016)
Mona-Lisa Lieng: Din glød (2018)


== Heder ==
Æresborger av Martfu by (Ungarn)


== Referanser ==
Ana Moura

Ana Moura (født 1979 i Santarém i Portugal) er en  fadosanger (fadista) fra Portugal.
Hun ble født i Santarém men vokste opp i Coruche. Hun ble internasjonalt kjent som fadosangerinne med albumet Guarda-me a Vida na Mão (2003), etter at hun hadde sunget i forskjellige fadolokaler i Lisboa. Moura begynte karrieren på fadorestauranten Senhor Vinho etter at hun ved et innfall opptrådte og talentet ble oppdaget. Det store gjennombruddet fulgte i 2005 med Aconteceu. Moura opptrådte på Oslo World Music Festival i 2012 og på Førdefestivalen i 2011. Moura regnes som en del av "novo fado" bevegelsen som fornyer sjangeren med hensyn til repertoar, instrumenter og sangstil. Stemmen hennes omtales som kontraalt. Moura har blant annet opptrådt sammen med Rolling Stones og Prince.


== Diskografi ==
2003 – «Guarda-me A Vida Na Mão» (Universal)
2004 – «Aconteceu» (Universal, CD duplo)
2007 – «Para Além da Saudade» (Universal)
2009 – «Leva-me aos Fados» (Universal)
2012 – «Desfado»


== Referanser ==


== Eksterne lenker ==
Offisielt nettsted 
(en) Ana Moura – kategori av bilder, video eller lyd på Commons 
(en) Ana Moura på Discogs 
(en) Ana Moura på MusicBrainz 
(en) Ana Moura på Songkick 
(en) Ana Moura på Genius — sangtekster 
(en) Ana Moura på AllMusic 
Ana Moura på Twitter 
Ana Moura på Facebook 
Ana Moura på Myspace
Jacob Sann

Jacob Sann (født 30. oktober 1874 i Kristiania, død i august 1955) var en norsk maler, illustratør, radiokjendis og forfatter, kjent for sine fuglebøker og som plystrer av fuglesang.  Han var utdannet hos Harriet Backer, hos Christian Krohg og Erik Werenskiold, samt var i Paris en tid. Sann hadde en rekke utstillinger, deltakelser ved Høstutstillingen og var representert i Nasjonalgalleriet.  Han kåserte ofte på NRK radio og i Universitetets Aula. Hans kone var Ragnhild Olsen og de bodde tidvis i uthavnen Kjerringvik ved Martaholmen i Tjølling.


== Utgivelser ==
Vore venner smaafuglene : 32 fugleskisser med billeder (1915).
Ørnene på Værøy i Lofoten (Cappelen, 1925)
Bokfinken Caruso og vennene hans (Gyldendal, 1933)
Gullfuglen, en eventyrlig historie fra fugleverdenen (Gyldendal, 1940)
Småfugl året rundt: En kalender for fuglevenner (Gyldendal, 1950).
Fuglesangen, hvordan en kan lære å kjenne den. 30 fugler – sang og lokk (Norli, 1951)


== Referanser ==
Ingvild Marie Lien

Ingvild Marie Lien (født 3. februar 1977) er en norsk skuespiller. 
Lien er utdannet ved den britiske teaterskolen The Academy of Live and Recorded Arts (ALRA) og har siden 2000 jobbet som skuespiller. Hun har spilt i flere norske teaterstykker, blant andre Mari i Marispelet ved Rjukanfossen og Sal i Shagaround. Hun har også spilt i flere filmer, blant andre Falne Engler  (2008) og 5 løgner (2007).


== Eksterne lenker ==
(en) Ingvild Marie Lien på Internet Movie Database 
Ingvild Marie Lien hos Haugesund Teater
Ingvild Marie Lien hos Sceneweb
Korea Train Express

Korea Train eXpress (KTX) er en høyhastighetsbane i Sør-Korea. Banen forbinder byene Seoul, Busan og Mokpo, og opereres av Korail. Togets teknologi er basert på det franske TGV/LGV og kan oppnå en topphastighet på 350 km/t, men er regulert ned til 305 km/t for de originale togsettene KTX-I av sikkerhetsgrunner.
De nye togsettene, KTX-II er basert på HSR-350x utviklet i Sør-Korea, med en hastighet på over 350 km/t. Landet utvikler neste generasjons testtog, HEMU-400X som skal kunne gå over 400 km/t innen 2012.
Etter tolv års byggevirksomhet ble første del av KTX, Gyeongbulinja, som forbinder Seoul med Busan via Daejeon og Daegu samt Honamlinja, mellom Yongsan, Gwangju til Mokpo åpnet 31. mars 2004. 
Da første del av KTX åpnet i 2004 lå daglig passasjerantall på 70.900, eller en tredel av hva en planla for. Imidlertid har passasjertallet gradvis steget, og passerte 100.000 i desember 2005. Passasjer nr. hundre millioner ble fraktet etter 1116 dagers virksomhet. I 2007 gikk banen i balanse økonomisk sett. I 2009 lå antall daglige passasjerer fremdeles noe over 100.000, mens rekorden for en dag lå på 183.000 passasjerer, satt 26. januar 2009, dagen som også er koreansk nyttår.


== Eksterne lenker ==
(en) Korea Train eXpress
(en) Kart
(en) JRTR 40: Transportation Revolution, the Korean High-Speed Railway
(en) KTX: Visitseoul
Aleksander Šeliga

Aleksander Šeliga (født 1. februar 1980 i Celje) er en slovensk fotballspiller som spiller målvakt for den nederlandske fotball-klubben Sparta Rotterdam, i tillegg til å spille for det slovenske landslaget. 
Sommeren 2009 ble Šeliga testet av to andre fotball-klubber i Nederland. I 2007 ble Šeliga medlem av det slovenske landslaget. Han har tidligere spilt for NK Celje og Slavia Praha.


== Referanser ==


== Eksterne lenker ==
(en) Aleksander Šeliga – FIFA 
(en) Aleksander Šeliga – UEFA 
(en) Aleksander Šeliga – Transfermarkt 
(en) Aleksander Šeliga – national-football-teams.com 
(en) Aleksander Šeliga – WorldFootball.net 
(en) Aleksander Šeliga – FootballDatabase.eu 
(en) Aleksander Šeliga – Soccerway 
(en) Aleksander Šeliga – EU-Football.info 
(en) Aleksander Šeliga – FBref 
(en) Profil på Fifa World Cup 2010
Richard Garcia

Richard Garcia (født 4. september 1981 i Perth) er en australsk fotballspiller som for øyeblikket spiller for Melbourne Heart. Han har tidligere spilt for både West Ham United FC, Leyton Orient FC (lån), Colchester United FC og Hull City AFC.


== Spillerkarriere ==


=== West Ham United ===
Mens han studerte i Perth spilte han for FC Balcatta, en lokal klubb som holder til i Perth. Garcia var et produkt av det berømte West Ham United-ungdomsakademi, før han flyttet fra Australia til Storbritannia for å bli med på fotballaget «Hammers» i en alder av femten år, etter å ha blitt oppdaget av en britisk talentspeider.
Richard Garcia var en nøkkelspiller på dette laget da de blant annet vant FA Youth Cup og FA Premier Youth League-dobbel i 1998 og 1999-sesongen, der han totalt scoret åtte mål. Han signerte en proffkontrakt med West Ham i august 1999, før han ble lånt ut til det lokale fotballaget Leyton Orient i august 2000. Han spilte bare 16 ligakamper for West Ham før han signerte kontrakt med Colchester United i 2004.


=== Colchester United ===
Garcia signerte en kontrakt med Colchester United i september 2004 for en ukjent overgangssum, og gjorde sin debut for laget samme måned mot motstanderen Swindon Town. Han fortsatte med å spille 30 kamper i 2004/2005-sesongen, der han til sammen scoret seks mål for Colchester United. Sesongen etter spilte Garcia en viktig rolle for å hjelpe klubben til en andreplass i League One og den senere opprykkingen til Football League Championship.
Garcias fotballsesong ble noe avkortet av en skade i kneet som oppstod i mars 2006, og som senere krevde en omfattende operasjon. Etter slutten av sesongen signerte Garcia en ny kontrakt med samme klubb. I august 2006 scoret han det første målet for Colchester i 2006-2007-sesongen i Championship under åpningskampen deres mot Birmingham City.


=== Hull City ===
Til tross for tilbud om en ny avtale i Colchester valgte Garcia å signere en treårskontrakt med Hull City den 2. juli 2007. Han gjorde sin ligadebut for Hull City mot Plymouth Argyle i august 2007, og han scoret sitt aller første mål i den neste kampen i 3-0 seieren over Crewe Alexandra. Garcia returnerte til Premier League som en mer erfaren fotballspiller etter at Hull City sitt opprykk etter deres seier deres motstander Bristol City i mai 2008.
Den 31. juli 2009, ble det avslørt at Garcia hadde sprukne ligamenter i kneet og ville være ute av stand til å spille fotball i minst tre måneder. I et intervju med den australske avisen Sun Herald i april 2008, sa Garcia at han hadde store ambisjoner om å igjen spille for Australias landslag så snart skaden i kneet hans var i orden igjen, og han håpet at hans gode spillerstil for Hull City under deres opprykk til Premier League ville hjelpe ham til å oppnå denne drømmen. Selv om han har spilt for Hull City, har han uttalt at han støttet fotball-klubben Real Madrid.


== Referanser ==


== Eksterne lenker ==
(en) Richard Garcia – FIFA 
(en) Richard Garcia – Transfermarkt 
(en) Richard Garcia – national-football-teams.com 
(en) Richard Garcia – Soccerbase.com 
(en) Richard Garcia – Soccerway 
(en) Richard Garcia – FBref
Vince Grella

Vince Grella (født 5. oktober 1979) i Melbourne, Australia) er en australsk fotballspiller som for øyeblikket spiller for Melbourne Heart.
Han spiller klubbfotball på defensiv midtbane for fotballklubben Blackburn Rovers i den engelske Premier League, samtidig som han spiller på internasjonalt nivå for det australske landslaget under deres landskamper. Før han begynte å spille for Blackburn Rovers spilte Grella de fleste av sine fotballkamper for diverse klubber i Italia. 
Grella representerte den australske U-23S under Sommer-OL i 2000, men han ble mest kjent da han spilte under den internasjonale vennskapskampen mot England i 2003, som Australia vant 3-1. I november 2005 spilte Grella i World Cup play-off mot Uruguay, der klarte Australia å kvalifisere seg til VM i 2006 for første gang på 32 år. 


== Eksterne lenker ==
(en) Vince Grella – Olympedia 
(en) Vince Grella – Sports-Reference (OL-resultater – arkivert) 
(en) Vince Grella – Australian Olympic Committee 
(en) Vince Grella – FIFA 
(en) Vince Grella – Transfermarkt 
(en) Vince Grella – national-football-teams.com 
(en) Vince Grella – WorldFootball.net 
(en) Vince Grella – Soccerbase.com 
(en) Vince Grella – FootballDatabase.eu 
(en) Vince Grella – FBref
James Holland

James Holland (født 15. mai 1989) er en australsk fotballspiller som spiller for den østerrikske klubben LASK Linz og for det australske landslaget. 
Holland var utnevnt til lagkaptein i NSW U-16 siden Qantas National Talent Identifikasjon VM i Parklea som var i 2005. 
I oktober 2007 signerte han en fulltids to års profesjonell kontrakt med klubben Newcastle Jets, til tross for hans interesse for hans hjemby-klubb og Newcastles rivaler Central Coast Mariners. 
James Holland hadde tidligere spilt under tre kamper for Central Coast Mariners i løpet A-League i 2006 før sesongen til Challenge Cup. Holland var en del av Newcastle Jets, da dette laget vant i A-League Grand Final i 2008 mot deres motstandere Central Coast Mariners. 
Den 11. januar 2009 fullførte den nederlandske fotballklubben AZ Alkmaar signeringen av den høyt rangerte australske midtbanespilleren for en overgangssum på $650 000 dollar (350 000 euro). 
Han fikk sin fulle debut for Australis landslag, da de spilte mot Singapore i 2008, og han møtte Ghana i en kamp den 23. mai 2008. Han spilte også under VM-kvalifiseringskampen mot Kina den 22. juni 2008.


== Referanser ==


== Eksterne lenker ==
(en) James Holland – FIFA 
(en) James Holland – UEFA 
(en) James Holland – Transfermarkt 
(en) James Holland – national-football-teams.com 
(en) James Holland – WorldFootball.net 
(en) James Holland – FootballDatabase.eu 
(en) James Holland – Soccerway 
(en) James Holland – FBref 
(es) James Holland – as.com